*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*236. számú előterjesztés*

Bátaszék Város Önkormányzata Képviselő-testületének 2018. szeptember 26-án,

16,00 órakor megtartandó ülésére

*az általános iskolai felvételi körzetek megállapításának véleményezése*

|  |
| --- |
| **Előterjesztő:** Dr. Bozsolik Róbert polgármester  **Készítette:** Sziebert-Csele Viktória igazgatási ügyintéző    **Törvényességi ellenőrzést végezte**: Takácsné Gehring Mária aljegyző  **Tárgyalja:**  KOIS Bizottság: 2018.09.24. |

**Tisztelt Képviselő-testület!**

A Tolna Megyei Kormányhivatal 2018. szeptember 12-én érkezett megkeresésében megküldte a Tolna megyében kötelező felvételt biztosító általános iskolák felvételi körzethatárait tartalmazó dokumentum tervezetét.

A nemzeti köznevelésről szóló 2011. évi CXC. törvény 50. § (8) bekezdése szerint a kormányhivatal meghatározza és közzéteszi az iskolák felvételi körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A tájékoztatóban a Szekszárdi Tankerületi Központ tartalmazza intézményünket, mely szerint:

Bátaszéki Kanizsai Dorottya Általános Iskola és Alapfokú Művészeti Iskola

7140 Bátaszék, Budai Nagy Antal utca 11.

1. Bátaszéki Kanizsai Dorottya Általános Iskola és Alapfokú Művészeti Iskola

7140 Bátaszék, Budai Nagy Antal utca 11.

Felvételi körzet: Alsónyék, Bátaszék közigazgatási területe, valamint Pörböly közigazgatási területe a felső tagozatos általános iskolások vonatkozásában

1. Bátaszéki Kanizsai Dorottya Általános Iskola és Alapfokú Művészeti Iskola

7142 Pörböly, Bajai út 69.

Felvételi körzet: Pörböly közigazgatási területe az alsó tagozatos általános iskolások vonatkozásában

Álláspontunk szerint a Tolna Megyei Kormányhivatal tájékoztatójában a felvételi körzetek adatai helyesen szerepelnek.

Fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**általános iskolai felvételi körzethatár megállapításának véleményezésére**

Bátaszék Város Önkormányzatának Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében meghatározott hatáskörében eljárva a Tolna Megyei Kormányhivatal kötelező felvételt biztosító általános iskolák felvételi körzeteiről kialakított tájékoztatójában a Szekszárdi Tankerületi Központ alpontjában feltüntetett Bátaszéki Kanizsai Dorottya Általános Iskola és Alapfokú Művészeti Iskola felvételi körzetének meghatározásával egyetért.

*Határidő:* 2018. október 31.

*Felelős:* Kondriczné dr. Varga Erzsébet

(a határozat megküldéséért)

*Határozatról értesül:* Tolna Megyei Kormányhivatal

irattár